CELEX: 32011R0221
Language: et
Date: 2011-03-04 00:00:00
Title: Komisjoni määrus (EL) nr 221/2011, 4. märts 2011 , Aspergillus oryzae (DSM 14223) abil saadud 6-fütaasi (EC 3.1.3.26) lubamise kohta lõhelaste söödalisandina (loa omanik DSM Nutritional Products Ltd, keda esindab DSM Nutritional products Sp. Z o.o)  EMPs kohaldatav tekst

5.3.2011   
            
            
               ET
            
            
               Euroopa Liidu Teataja
            
            
               L 60/3
            
         KOMISJONI MÄÄRUS (EL) nr 221/2011,
   4. märts 2011,
   
      Aspergillus oryzae (DSM 14223) abil saadud 6-fütaasi (EC 3.1.3.26) lubamise kohta lõhelaste söödalisandina (loa omanik DSM Nutritional Products Ltd, keda esindab DSM Nutritional products Sp. Z o.o)
   (EMPs kohaldatav tekst)
   EUROOPA KOMISJON
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus loa andmiseks Aspergillus oryzae (DSM 14223) abil saadud ensüümpreparaadile 6-fütaas (EC 3.1.3.26). Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotlus käsitleb Aspergillus oryzae (DSM 14223) abil saadud 6-fütaasi (EC 3.1.3.26) kasutamist lõhelaste söödalisandina ning selle klassifitseerimist söödalisandite kategooriasse „zootehnilised lisandid”.
            
         
               (4)
            
            
               Selle kasutamine lõhelaste toidulisandina on ajutiselt lubatud ka komisjoni määrusega (EÜ) nr 521/2005 (2).
            
         
               (5)
            
            
               Esitati uued andmed, mis toetavad taotlust Aspergillus oryzae (DSM 14223) abil saadud 6-fütaasi (EC 3.1.3.26) lubamiseks. Euroopa Toiduohutusamet (edaspidi „toiduohutusamet”) jõudis oma 10. novembri 2010. aasta arvamuses (3) järeldusele, et kavandatud kasutustingimuste korral ei avalda Aspergillus oryzae (DSM 14223) abil saadud 6-fütaas (EC 3.1.3.26) kahjulikku mõju loomatervisele, inimeste tervisele ega keskkonnale ning et selle preparaadi kasutamine parandab fosfori omastamist. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud Euroopa Liidu söödalisandite referentlabori aruande söödalisandi analüüsimeetodi kohta söödas.
            
         
               (6)
            
            
               
                  Aspergillus oryzae (DSM 14223) abil saadud 6-fütaasi (EC 3.1.3.26) hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba valmistise kasutamiseks käesoleva määruse lisas esitatud viisil.
            
         
               (7)
            
            
               Selguse huvides tuleks Aspergillus oryzae (DSM 14223) abil saadud 6-fütaasi (EC 3.1.3.26) käsitlev kirje määrusest (EÜ) nr 521/2005 kustutada.
            
         
               (8)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Määrusest (EÜ) nr 521/2005 jäetakse välja artikkel 2 ja II lisa.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. märts 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  ELT L 84, 2.4.2005, lk 3.
   
      (3)  EFSA Journal 2010; 8(12):1915.
   
      LISA
      
                  Söödalisandi registreerimis-number
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Sisalduse alammäär
               
               
                  Sisalduse ülemmäär
               
               
                  Muud sätted
               
               
                  Loa tähtpäev
               
            
                  Aktiivsuse ühik täissööda kilogrammi kohta, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: seedimist soodustavad ained
                  
               
            
                  4a1641(i)
               
               
                  DSM Nutritional Products Ltd, keda esindab DSM Nutritional products Sp. Z o.o.
               
               
                  6-fütaas
                  (EC 3.1.3.26)
               
               
                  
                               
                           
                           
                              
                                 Söödalisandi koostis:
                              
                              
                                 Aspergillus oryzae (DSM 14223) abil saadud 6-fütaasi valmistis minimaalse aktiivsusega:
                              vedelal kujul: 20 000 FYT (1)/g
                           
                        
                               
                           
                           
                              
                                 Toimeaine iseloomustus
                              
                              
                                 Aspergillus oryzae (DSM 14223) abil saadud 6-fütaas
                           
                        
                               
                           
                           
                              
                                 Analüüsimeetod
                                  (2)
                              
                              Kolorimeetriline meetod, mis põhineb vanadomolübdaadi reageerimisel anorgaanilise fosfaadiga, mis vabaneb Aspergillus oryzae (DSM 14223) abil saadud 6-fütaasi toimimisel fütaati sisaldavale substraadile (naatriumfütaat) pH väärtuse 5,5 ja temperatuuri 37 °C juures; tulemused saadakse võrdlemisel anorgaanilise fosfaadi jaoks koostatud kaliibrimiskõveraga.
                           
                        
               
                  Lõhelased
               
               
                  —
               
               
                  750 FYT
               
               
                  —
               
               
                  
                              1.
                           
                           
                              Söödalisandi ja eelsegu kasutusjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Kasutamiseks söödas, mis sisaldab üle 0,23 % fütiiniga seotud fosforit.
                           
                        
                              3.
                           
                           
                              Kasutajate ohutus: käitlemisel kasutada respiraatorit, kaitseprille ja kaitsekindaid.
                           
                        
               
                  25. märts 2021
               
            
         (1)  Üks FYT on ensüümikogus, mis vabastab fütaadist 1 μmol anorgaanilist fosfaati minutis reageerimistingimustes, mille puhul fütaadi kontsentratsioon on 5,0 mM ning pH väärtus on 5,5 ja temperatuur 37 °C 30-minutise inkubatsiooni jooksul.
      
         (2)  Analüüsimeetodite üksikasjad on kättesaadavad Euroopa Liidu söödalisandite referentlabori veebilehel www.irmm.jrc.be/crl-feed-additives